آمریکا بیرلشمیش دؤولتلری پرزیدنتی دونالد ترامپ، وظیفه‌دن آلدیغی آغ ائو اولوسال گوونلیک مشاوری جان بولتون حاقین‌دا، "او منی انگلله‌ییردی" آچیقلاماسینی وئردی.
ترامپ، رسمی تویتر حسابین‌دان، فلوریدا سناتورو مارکو روبیونون، "آز اؤنجه باشقان ترامپ ایله گؤروشدوم. اؤنجه‌کی مشاویرینین (بولتون) بعضی فیکیرلرینه قاتیلمادیغی دوزدور اما باشقان منه بیر چوخ قونودا تامامیله ترس دوشدوکلرینی خاطیرلاتدی" مئساژینی آلینتیلایاراق، پایلاشیم ائتدی.
باشقان ترامپ،
"اصلینده ونزوئلا و کوبا قونوسوندا‌کی فیکیرلریم، جان بولتونون فیکیرلریندن داها گوجلو ایدی. او، منی انگلله‌دی" ایفاده‌لرینی ایشلتدی.
اوزون مدت‌دیر اؤزللیکله ونزوئلا و ایران مسئله‌سین‌ده ترامپ ایله آنلاشاممادیغی ایر‌لی سوروله‌ن جان بولتون چرشنبه آخشامی وظیفه‌دن آلینمیشدی.
ترامپ، چرشنبه گونو آغ ائوده وئردیگی آچیقلامادا، بولتونون قوزئی کره اوچون لیبی مدلینی تکلیف ائتمه‌سینی "فاجعه" کیمی دگرلندیره‌رک، بو نقطه‌دن سونرا آیریلدیقلارینی وورغولامیش، "کیم جونگ اونو بو تکلیف‌دن سونرا سؤیلدیکلری اوچون سوچلامیرام. جان بولتون ایله هئچ بیر شئی ائتمک ایسته‌مه‌دی. بو سرت اولما مسئله‌سی دئییلدی. بو بونو دئمک اوچون ذکی اولماما مسئله‌سی ایدی" دئمیشدی.
